Diari Oficial de la Generalitat Valenciana


Sumari del DOGV 2626, del 15-11-1995 (1995/836727)

DECRET 327/1995, de 30 d'octubre, del Govern Valencià, pel qual acorda la reversió a l'Ajuntament de Dénia del terreny de 1.285 m2 de superfície, que confronta amb la residència Les Rotes d'aquesta població.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/10/30/327/dof/vci/html**

### Dades del document

Número de DOGV
:   2626

Data del DOGV
:   15-11-1995

Secció del DOGV
:   DISPOSICIONS GENERALS

Número del document
:   1995/836727


Data del document
:   30-10-1995

Organisme emissor
:   Conselleria d'Economia i Hisenda

Tipus de document
:   Decret

DECRET 327/1995, de 30 d'octubre, del Govern Valencià, pel qual acorda la reversió a l'Ajuntament de Dénia del terreny de 1.285 m2 de superfície, que confronta amb la residència Les Rotes d'aquesta població.   
L'Ajuntament de Dénia, per acord plenari de data 26 de febrer de 1956, va cedir a la Junta Provincial de Protecció de Menors un terreny de 33 àrees, 73 centiàrees i 84 decímetres quadrats, situat a la partida del Fortí, carrer de l'Almirall Mastaneche, per a la construcció d'un mig pensionat, actualment residència Les Rotes.  
Aquest immoble fou transferit a la Comunitat Valenciana pel Decret 1.081/1984, de 29 de febrer, i afectat a la Conselleria de Treball i Afers Socials, consta inscrit en el Registre de la Propietat de Dénia en el tom 1.297, llibre 488, foli 15, finca 5.825.  
La residència Les Rotes utilitzada per la Conselleria de Treball i Afers Socials es troba edificada sobre una part del terreny de 2.088,84 m2, i la resta de 1.285 està sense cap utilització.  
L'Ajuntament de Dénia, mitjançant acord plenari adoptat el dia 11 d'abril de 1995, considerant la falta d'ús de l'immoble per als fins per als quals havia estat cedit, ha sol·licitat la reversió de l'immoble.  
La Conselleria de Treball i Afers Socials, atenent els motius exposats per l'Ajuntament de Dénia, ha informat favorablement sobre la sol·licitud de reversió.  
D'acord amb el que disposa l'article 67 de la Llei 3/1986, de 24 d'octubre, de Patrimoni de la Generalitat Valenciana, i l'article 22 del mateix text legal, el qual estableix a sensu contrario, la competència del Govern Valencià per a autoritzar la reversió de béns.  
A proposta del conseller d'Economia i Hisenda, amb la deliberació prèvia del Govern Valencià en la reunió del dia 30 d'octubre de 1995,  
DECRETE  
Article primer  
Desafectar de la Conselleria de Treball i Afers Socials l'immoble de 1.285 m2 de superfície, situat a la partida del Fortí, carrer de l'Almirall Mastaneche, que confronta: nord, Estat i Agrupació Artística Musical de Dénia; sud, habitatges i terrenys del Pòsit de Pescadors; est, finca matriu (registral 5.325) de la qual se segrega, i oest, terrenys de Ferrocarrils de la Generalitat Valenciana.  
Article segon  
Autoritzar la reversió, a favor de l'Ajuntament de Dénia, del dret de propietat que es té l'immoble descrit anteriorment.  
Article tercer  
Donar de baixa en l'Inventari General de Béns i Drets de la Generalitat Valenciana, on consta amb el número A02/03/063/0004, el dret de propietat que es té sobre l'immoble esmentat.  
DISPOSICIó FINAL  
La Conselleria d'Economia i Hisenda atorgarà l'escriptura pública de segregació i reversió a favor de l'Ajuntament de Dénia de l'immoble esmentat.  
València, 30 d'octubre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI